כביש 171

כביש 171 הוא כביש הרוחב היחיד בהר הנגב. אורכו 33 ק"מ והוא מוביל מצומת הר חריף שעל כביש 10 סמוך לגבול מצרים עד לצומת הרוחות עם כביש 40, כחמישה ק"מ צפונית לעיירה מצפה רמון. הכביש עובר ברובו לאורך השפה הצפונית של מכתש רמון ודרך תוואי הזרימה של נחל ניצנה. בחלקו המזרחי הוא חוצה את מישור הרוחות ונחל צין, וחולף ליד מנחת מצפה רמון.

סמוך מצפון לכביש, כ־5 ק"מ מזרחית מצומת הר חריף, ובגובה של 950 מטר, שוכנים בורות לוץ.

תולדות הכביש
הכביש נפרץ בשנים 1979–1980 עם ההתעוררות המחודשת בהתעניינות בנגב, בעקבות הסכם השלום עם מצרים והנסיגה המתוכננת מסיני, ופתח את הדרך לאתרים שהישראלים כמעט ולא הגיעו אליהם קודם לכן.

בספטמבר 2022 נסגר הכביש לתנועת אזרחים בשל מפגעי בטיחות רבים, לטענת המועצה האזורית רמת נגב האחראית לתחזוקתו.

צמתים עיקריים לאורך תוואי הכביש

ראו גם
כבישי ישראל
הר הנגב

קישורים חיצוניים
 אודות בורות לוץ באתר סנונית

הערות שוליים

ישראל: כבישים
הנגב: כבישים
הר הנגב
מצפה רמון: תחבורה